Oʻzbekiston Respublikasi Hukumatining ayrim qarorlariga yer qaʼri uchastkalaridan foydalanish huquqi uchun ruxsatnomalar berish tartibini yanada takomillashtirishga qaratilgan oʻzgartirish va qoʻshimchalar kiritish haqida
(resolution, 2025-06-19)

Oʻzbekiston Respublikasi Prezidentining 2024-yil 21-fevraldagi PF-37-son Farmoni bilan tasdiqlangan “Oʻzbekiston — 2030” strategiyasining Suv resurslarini tejash va atrof-muhitni muhofaza qilish yoʻnalishi boʻyicha 2024-yilda ishlab chiqiladigan normativ-huquqiy hujjatlar loyihalari roʻyxati hamda “Milliy qonunchilik bazasini kompleks tizimlashtirish chora-tadbirlari toʻgʻrisida” 2021-yil 30-apreldagi PF-6218-son Farmoni ijrosini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ayrim qarorlariga ilovaga muvofiq quyidagilarni nazarda tutuvchi oʻzgartirish va qoʻshimchalar kiritilsin: yer qaʼrini geologik jihatdan oʻrganishga berilgan ruxsatnomalar asosida yillik litsenziya toʻlovini undirish mexanizmini takomillashtirish; auksionga qoʻyilgan geologik obyektlar va auksion gʻoliblari tomonidan toʻlovlarni amalga oshirish rad etilgan taqdirda javobgarlik choralarini kuchaytirish; yer qaʼri uchastkasidan foydalanish huquqi qisman boshqa yuridik shaxsga berilganda foydali qazilmalarning qoldiq zaxirasining boʻlinishiga qarab, ikkala yuridik shaxsga ham texnik iqtisodiy asosni ishlab chiqish majburiyatini yuklashni joriy etish. 2. Ushbu qarorning bajarilishini nazorat qilish Oʻzbekiston Respublikasi togʻ-kon sanoati va geologiya vaziri B.F. Islamov zimmasiga yuklansin. 1. Vazirlar Mahkamasining 2022-yil 12-yanvardagi 18-son qarori bilan tasdiqlangan “E-auksion” elektron savdo platformasida elektron onlayn-auksion va tanlovlarni tashkil etish hamda oʻtkazish tartibi toʻgʻrisidagi nizomda: a) 67-bandining toʻrtinchi xatboshisidagi “50 foizi” soʻzlari “100 foizi” soʻzlari bilan almashtirilsin; b) 72-bandining oltinchi xatboshisidagi “qoʻmitaning” soʻzi “vazirlikning” soʻzi bilan almashtirilsin. 2. Vazirlar Mahkamasining “Yer qaʼri uchastkalaridan foydalanish huquqi uchun ruxsatnomalar berish tartibini yanada takomillashtirish chora-tadbirlari toʻgʻrisida” 2022-yil 25-martdagi 133-son qarorida: a) 4-bandda: uchinchi xatboshi quyidagi tahrirda bayon qilinsin: “yer qaʼridan foydalanuvchilarga ilgari rasmiylashtirilgan eski namunadagi litsenziyalar yangi namunadagi ruxsatnomaga almashtirilgan holda 2025-yilning 31-iyulidan oʻz kuchini yoʻqotgan deb hisoblanadi”; quyidagi mazmundagi toʻrtinchi xatboshi bilan toʻldirilsin: “noruda foydali qazilmalarni qazib olish uchun yer qaʼri uchastkasidan foydalanish huquqini beruvchi ruxsatnomasi mavjud tadbirkorlik subyektlari tomonidan noruda foydali qazilma konida avtotransport vositalarining ogʻirlik parametrlarini oʻlchashga moʻljallangan tarozilarni oʻrnatish hamda yuk avtotransport vositalari meʼyor talablarida yuklanishi va yoʻlga chiqishi boʻyicha majburiyatlarni oʻz zimmasiga oladi”; toʻrtinchi — oʻn ikkinchi xatboshilar tegishlicha beshinchi — oʻn uchinchi xatboshilar deb hisoblansin; b) 1-ilovada: 107-bandda: quyidagi mazmundagi ikkinchi xatboshi bilan toʻldirilsin: “Yer qaʼri uchastkasidan foydalanish huquqi qisman boshqa yuridik shaxsga berilganda foydali qazilmalarning qoldiq zaxirasining boʻlinishiga qarab, ikkala yuridik shaxsga ham texnik-iqtisodiy asosni ishlab chiqish majburiyati yuklanadi hamda ruxsatnomalarning muddati ushbu texnik-iqtisodiy asoslardan kelib chiqib rasmiylashtiriladi”; ikkinchi va uchinchi xatboshilar tegishlicha uchinchi va toʻrtinchi xatboshilar deb hisoblansin; 111-band quyidagi tahrirda bayon qilinsin: “111. Yer qaʼridan foydalanish markazi ariza olingan kundan boshlab oʻn kun muddatda yer qaʼri uchastkasidan foydalanish huquqi uchun ruxsatnomani (toʻliq yoki qisman) boshqa shaxsga qayta rasmiylashtirib beradi yoki asoslantirilgan xulosasini taqdim etgan holda rad etadi. Ruxsatnoma ariza beruvchiga “Litsenziya” axborot tizimi yoki YIDXP orqali yuboriladi. Yer qaʼri uchastkasidan foydalanish huquqiga ruxsatnomani qayta rasmiylashtirish rad etilganda xulosa asoslantirilgan boʻlishi kerak. Yer qaʼri uchastkasidan foydalanish huquqini berishni qayta kelishib olishda yer qaʼri uchastkasidan foydalanish huquqini berishni kelishib olish rad etilgan avvalgi sabablar koʻrsatilmagan yangi asoslar boʻyicha uni rad etishga yoʻl qoʻyilmaydi”; 13-ilova qoʻyidagi tahrirdagi 6.3.-pozitsiya bilan toʻldirilsin: v) 2-ilovada: 60-bandda: quyidagi mazmundagi uchinchi xatboshi bilan toʻldirilsin: “yillik foydali qazilmalarni qazib olish hajmlari toʻgʻrisidagi hisobotlarni ikki yil mobaynida taqdim etmagan”; uchinchi — oʻn uchinchi xatboshilar tegishlicha toʻrtinchi — oʻn toʻrtinchi xatboshilar deb hisoblansin; 62-bandda: quyidagi mazmundagi ikkinchi xatboshi bilan toʻldirilsin: “Yer qaʼri uchastkasidan foydalanish huquqi qisman boshqa yuridik shaxsga berilganda foydali qazilmalarning qoldiq zaxirasining boʻlinishiga qarab, ikkala yuridik shaxsga ham texnik-iqtisodiy asos ishlab chiqish majburiyati yuklanadi hamda ruxsatnomalarning muddati ushbu texnik-iqtisodiy asosdan kelib chiqib rasmiylashtiriladi”; ikkinchi va uchinchi xatboshilar tegishlicha uchinchi va toʻrtinchi xatboshilar deb hisoblansin; 64-band quyidagi tahrirda bayon qilinsin: “64. Yer qaʼridan foydalanish markazi ariza olingan kundan boshlab oʻn besh kun muddatda yer qaʼri uchastkasidan foydalanish huquqi uchun ruxsatnomani (toʻliq yoki qisman) boshqa shaxsga qayta rasmiylashtirib beradi yoki asoslantirilgan xulosasini taqdim etgan holda rad etadi. Ruxsatnoma ariza beruvchiga qaror qabul qilingan kundan boshlab uch ish kuni mobaynida “Litsenziya” axborot tizimi yoki YIDXP orqali yuboriladi. Noruda foydali qazilmalarni oʻz ichiga olgan yer qaʼri uchastkasidan foydalanish huquqiga ruxsatnomani qayta rasmiylashtirish rad etilganda xulosada asoslantirilgan boʻlishi kerak. Yer qaʼri uchastkasidan foydalanish huquqini berishni qayta kelishib olishda yer qaʼri uchastkasidan foydalanish huquqini berishni kelishib olish rad etilgan avvalgi sabablar koʻrsatilmagan yangi asoslar boʻyicha uni rad etishga yoʻl qoʻyilmaydi”; 6-ilova quyidagi tahrirdagi 6 va 7-pozitsiyalar bilan toʻldirilsin: g) 4-ilovaning 11-bandida: quyidagi mazmundagi uchinchi xatboshi bilan toʻldirilsin: “Ekspertiza xulosasini berishdan tushgan mablagʻlar Yer qaʼridan foydalanish markazining moddiy-texnik bazasini mustahkamlash, ishchi-xodimlarini ragʻbatlantirish va ularning malakasini oshirishga maqsadli yoʻnaltiriladi”; uchinchi — oʻn beshinchi xatboshilar tegishlicha uchinchi — oʻn oltinchi xatboshilar deb hisoblansin. 3. Vazirlar Mahkamasining “Avtomobil yoʻllari boʻylab katta hajmli va ogʻir vaznli avtotransport vositalarining harakatlanish tartibini takomillashtirish chora-tadbirlari toʻgʻrisida” 2024-yil 28-oktabrdagi 710-son qarori 3-bandi “d” kichik bandining uchinchi xatboshisidagi “qazib olish uchun” soʻzlaridan keyin “ruxsatnomasi mavjud tadbirkorlik subyektlari hamda” soʻzlari bilan toʻldirilsin.